《归去乐》
宋代·邵定

归去乐，归去乐。
山上山花红灼灼，山下山酒香漠漠。
折花自插灼自酌，说渠万贯扬州鹤。
乐莫乐兮此一归，禽知我知渊明知。
三者之外知者谁，劝君缄吻藏高枝。

作者简介：吉州庐陵人，字中立，号立芗老人。温粹博雅，通《周易》、《春秋》。宅边植梅、竹、兰、桂、莲、菊各十余本，深衣大带，盘旋其间，自称六芗老人。